
1Η ΗΜΕΡΑ: ΘΕΣΣΑΛΟΝΙΚΗ - ΝΤΟΥΜΠΡΟΒΝΙΚ
Συγκέντρωση στο αεροδρόμιο και πτήση για το Ντουμπρόβνικ. Άφιξη, μεταφορά και τακτοποίηση στο ξενοδοχείο μας. Δείπνο και διανυκτέρευση.
2Η ΗΜΕΡΑ: ΞΕΝΑΓΗΣΗ ΝΤΟΥΜΠΡΟΒΝΙΚ & GAME OF THRONES
Μετά το πρωινό, ξεκινάμε την ξενάγησή μας στο Ντουμπρόβνικ, το «Μαργαριτάρι της Αδριατικής». Θα περιηγηθούμε στην οχυρωμένη Παλιά Πόλη, που περιβάλλεται από επιβλητικά μεσαιωνικά τείχη, και θα ανακαλύψουμε τα διάσημα σημεία όπου γυρίστηκαν σκηνές της σειράς Game of Thrones. Κατά τη διάρκεια της περιήγησης, θα θαυμάσουμε το Μοναστήρι των Φραγκισκανών, το Παλάτι των Ρεκτόρων, τον Καθεδρικό Ναό, το παλιό λιμάνι και τον Ναό του Αγίου Βλασίου, προστάτη της πόλης. Μετά την ξενάγηση, μπορείτε να συμμετάσχετε προαιρετικά σε μια μίνι κρουαζιέρα στον κόλπο, περιπλέοντας το καταπράσινο νησί Λόκρουμ και θαυμάζοντας τα τείχη από τη θάλασσα. Ο υπόλοιπος χρόνος είναι ελεύθερος για να εξερευνήσετε την πόλη με τον δικό σας ρυθμό. Σας προτείνουμε να περπατήσετε πάνω στα εντυπωσιακά τείχη ή να ανεβείτε με το τελεφερίκ στην κορυφή του λόφου Srđ, από όπου η πανοραμική θέα προς την Αδριατική και τα γύρω νησιά κόβει την ανάσα. Επιστροφή στο ξενοδοχείο, δείπνο και διανυκτέρευση.
3Η ΗΜΕΡΑ: ΠΡΟΑΙΡΕΤΙΚΗ ΕΚΔΡΟΜΗ ΜΟΣΤΑΡ - BLAGAJ
Μετά το πρωινό, αναχωρούμε για την προαιρετική ολοήμερη εκδρομή στη Βοσνία-Ερζεγοβίνη, με πρώτο σταθμό το ιστορικό Μόσταρ. Εκεί θα θαυμάσουμε την περίφημη Παλιά Γέφυρα, ένα αριστούργημα οθωμανικής αρχιτεκτονικής, και θα περπατήσουμε στα γραφικά σοκάκια και τα παζάρια της πόλης, όπου η Ανατολή συναντά τη Δύση στις όχθες του ποταμού Νερέτβα. Στη συνέχεια, θα επισκεφθούμε το ειδυλλιακό Blagaj, ένα τοπίο σπάνιας φυσικής ομορφιάς στις πηγές του ποταμού Buna, όπου το περίφημο μοναστήρι των δερβίσηδων στέκεται επιβλητικά στους πρόποδες των βράχων. Το απόγευμα επιστρέφουμε στο ξενοδοχείο για δείπνο και διανυκτέρευση.
4Η ΗΜΕΡΑ: ΚΟΤΟΡ - ΤΙΡΑΝΑ - ΠΕΡΙΗΓΗΣΗ ΠΟΛΗΣ
Μετά το πρωινό, αναχωρούμε για την καστροπολιτεία του Κότορ στο Μαυροβούνιο, ένα Μνημείο Παγκόσμιας Κληρονομιάς της UNESCO χτισμένο στο βάθος ενός εντυπωσιακού κόλπου της Αδριατικής. Κατά την περιήγησή μας στα λιθόστρωτα δρομάκια της παλιάς πόλης, θα θαυμάσουμε τη βυζαντινή και βενετσιάνικη κληρονομιά της, βλέποντας τον Καθεδρικό Ναό του Αγίου Τρύφωνα, τις εκκλησίες του Αγίου Λουκά και του Αγίου Νικολάου, καθώς και το Παλάτι του Πρίγκιπα. Στη συνέχεια, παίρνουμε τον δρόμο για τα Τίρανα. Με την άφιξή μας στην αλβανική πρωτεύουσα, θα πραγματοποιήσουμε περιήγηση στο ιστορικό της κέντρο για να δούμε τον Ορθόδοξο Καθεδρικό Ναό της Αναστάσεως, την κεντρική πλατεία Σκεντέρμπεη, το Κοινοβούλιο, το Προεδρικό Μέγαρο, το Πανεπιστήμιο και το παλαιότερο τζαμί της χώρας. Ακολουθεί τακτοποίηση στο ξενοδοχείο και ελεύθερος χρόνος στο κέντρο της πόλης για βόλτα ή καφέ, πριν τη διανυκτέρευση.
5Η ΗΜΕΡΑ: ΤΙΡΑΝΑ - ΘΕΣΣΑΛΟΝΙΚΗ
Πρωινό στο ξενοδοχείο και αναχώρηση για την επιστροφή μας στη Θεσσαλονίκη. Με ενδιάμεσες στάσεις καθ’ οδόν και μετά τις απαραίτητες συνοριακές διαδικασίες, φτάνουμε στην πόλη μας αργά το απόγευμα, έχοντας στις αποσκευές μας όμορφες εικόνες και αξέχαστες αναμνήσεις από ένα ξεχωριστό ταξίδι στις ακτές της Αδριατικής.

	Ντουμπρόβνικ “Το μαργαριτάρι της Αδριατικής” 5 μέρες
	Αναχωρήσεις : 28/10 - 1/11 - Αεροπορικώς-Οδικώς 

	Ξενοδοχεία
	Κατ.
	Διατροφή
	ΤΙΜΗ 
ΔΙΚΛΙΝΟ/ΤΡΙΚΛΙΝΟ 
Non ref./Κανονική τιμή
	ΤΙΜΗ 
ΠΑΙΔΙΟΥ ΕΩΣ 12 ΕΤΩΝ 
Non ref./Κανονική τιμή
	Γενικές Πληροφορίες

	Grand Park Hotel 
Ντουμπρόβνικ
Te Stela Hotel 
Τίρανα
	4*
	Πρωινό & 
3 Δείπνα
	449€ / 489€
	319€ / 359€
	ΑΕΡΟΠΟΡΙΚΗ BULGARIA AIR
Θεσσαλονίκη - Ντουμπρόβνικ 21.55 - 22.10

	
	
	
	
	
	

	Adria Hotel 
Ντουμπρόβνικ
Te Stela Hotel 
Τίρανα
	
	
	489€ / 529€
	359€ / 399€
	

	
	
	
	
	
	

	Περιλαμβάνονται: Φόροι αεροδρομίου. Αεροπορικά εισιτήρια μιας διαδρομής με απευθείας ναυλωμένη πτήση charter. Tέσσερις διανυκτερεύσεις, σύμφωνα με το πρόγραμμα. Μία αποσκευή 20kg, μία χειραποσκευή 8kg, προσωπικό αντικείμενο ή μικρή τσάντα. Πρωινό καθημερινά και 3 Δείπνα, Μεταφορές/Περιηγήσεις, σύμφωνα με το πρόγραμμα της εκδρομής. Αρχηγός/Συνοδός του γραφείου. Ασφάλιση αστικής ευθύνης.

Δεν περιλαμβάνονται: Είσοδοι σε μουσεία & θεάματα, ο,τιδήποτε προαιρετικό ή προτεινόμενο. Οι δημοτικοί φόροι διαμονής. Ακουστικά για τις ξεναγήσεις:
3€ ανά άτομο. Κόστος προαιρετικής εκδρομής 4ης ημέρας: 45€ ενήλικας / 30€ παιδί.

	



